:::::இப்போதும் கூகுள் கட்டுரைகளோ ஆசிரியர்கள் உருவாக்கிய கட்டுரைகளோ அவற்றைத் துப்புரவு செய்வதை விட நீக்கி விடுவது இலகு என்றால், அந்த முடிவை நாம் கூட்டாக எடுக்க முடியும். ஆகவே, ஒரு கூகுள் மொழிபெயர்ப்பு உள்ளிட்ட திட்டங்கள் வெற்றியா தோல்வியா என்பதனை விட, அவற்றில் இருந்து கற்றுக் கொண்ட பாடங்களின் அடிப்படையில் மீண்டும் அதே தவறுகளைச் செய்யாமல் புது முயற்சிகளை மேற்கொள்வதே முறையாக இருக்கும். அதன் அடிப்படையில் தான் கூகுள் தன்னுடைய பழைய பாணியை மாற்றிக் கொண்டு, நேரடியாக விக்கியில் கட்டுரைகளை உருவாக்காமல் பங்களிப்பாளர் சமூகத்தைத் திட்டம் வகுக்கச் சொல்லி நட்புக்கரம் நீட்டுகிறது. அப்படி உருவானது தான் வேங்கைத் திட்டம். அத்திட்டத்தின் வெற்றி விக்கி உலகம் அறியும். நிற்க!  
:::::நீங்களோ யாருமோ கட்டுரையாக்கத்தில் செய்கிற உழைப்புக்கும் தன்னார்வத் தன்மைக்கும் சற்றும் குறைவில்லாதது இது போன்ற புற நிறுவனங்களுடன் ஒருங்கிணைப்பில் ஈடுபடும் தன்னார்வப் பணியும். இது போன்ற முயற்சிகளைக் கொச்சைப்படுத்தி அபாண்டாமாக அவதூறுகளை அள்ளி வீசும் போது அது புதிதாக யாரையும் இவ்வாறான முயற்சிகளில் ஈடுபடுவதற்கான உற்சாகத்தைத் தராது. நமக்கு ஏன் வம்பு என்று எல்லோரும் ஒதுங்கித் தான் போவார்கள். அதைத் தான் உங்களைப் போன்றவர்கள் விரும்புகிறீர்களா? நீங்களும் வெளிப்படையாக வெளியே வந்து இது போன்ற நிகழ்வுகளில் பங்கெடுத்தால் உங்களுக்கு உண்மை நிலவரம் தெரியும்.  
:::::விக்கிப்பீடியா என்பது தன்னார்வப் பணி என்று சொல்லும் போதே அதில் யாரும் ஒவ்வொரு நாளும் பங்களிக்க வேண்டும் என்று கட்டாயம் இல்லை. 2018க்குப் பிறகு எனக்கு இருந்த தனிப்பட்ட சூழல்கள், ஈடுபாடுகள் காரணமாக விக்கியில் முன்பு போல் முனைப்பாகப் பங்களிக்க முடியவில்லை. உண்மையில், ஒவ்வொரு பங்களிப்பாளரும் அவ்வப்போது ஓய்வு எடுத்துக் கொண்டு பிறகு திரும்புவதே நல்லது. விக்கியிலேயே உழன்று கொண்டிருப்பது அயர்ச்சிக்கும் விக்கிப்பித்து நிலைக்கும் இட்டுச் செல்லும். புதிதாக வேறு பல பங்களிப்பாளர்கள் தலைமைப் பொறுப்பேற்று செயற்பாடுகளைச் செய்ய ஊக்குவிக்கும். அப்படித் தான் கடந்த சில ஆண்டுகளாக சிவகோசரன், பாலாஜி, நீச்சல்காரன், செல்வசிவகுருநாதன் போன்ற எண்ணற்றோர் ஒருங்கிணைப்புப் பணிகளைச் செய்து வருகிறார்கள். தமிழ்விக்கிப்பீடியா 20ஆம் ஆண்டு கொண்டாட்டம், கடந்த சில ஆண்டுகளில் நடந்த தமிழ் விக்கிப்பீடியர் சந்திப்புகள் யாவும் நிதி கோரியே நடத்தப்பட்டது. அங்கு எங்கும் நான் கலந்து கொள்ளும் சூழலும் இல்லை. நிதி புழங்குகிறது என்பதால் நான் வந்து முன்வரிசையில் நிற்கவும் இல்லை. தற்போது என்னுடைய இத்தகைய விக்கி ஒருங்கிணைப்புப் பணிகள், அனுபவத்தின் காரணமாக விக்கிமீடியா அறக்கட்டளை தெற்காசிய நிதிக்குழுவில் தன்னார்வப் பணியாற்றக் கோரியது. அதில் பங்கு கொண்டு உலகெங்கும் மற்ற சமூகங்கள் எப்படி நிதியைக் கையாள்கின்றன என்கிற பார்வை கிட்டியிருப்பதால் தான், தமிழ் விக்கிப்பீடியா வளர்ச்சியைக் கருத்தில் கொண்டு நம்மால் கூடுதலாக என்ன செய்ய முடியும் என்பதை அறிந்து எடுத்துரைத்து, அதற்கான திட்டங்களை முன்மொழிகிறேன். விக்கிப்பீடியா திட்டங்களில் நிதி புழங்குகிறது என்ற சொல்லாடலே கூட தவறு தான். இத்தகைய நிதி நல்கைகளைத் திட்டமிட்டு வாங்கி நிகழ்வுகளை நடத்தி முடிப்பது எப்பேர்ப்பட்ட பொறுப்பு, தலைவலி என்பதை நன்கு அறிவேன் என்பதால், இது போன்ற பணிகளில் ஈடுபடுவோர் தாங்களே விரும்பி கூடுதல் சுமைகளைச் சுமக்கிறார்கள் என்பது தான் உண்மை. அத்தகையோரை இரையைப் பிடித்தார் என்பதும் கழுதைப் புலி என்பதும் மிகக் கடுமையான வார்த்தைகள். வன்மையாகக் கண்டிக்கிறேன்.  
:::::உண்மையில் ஒரு பயனர் இப்படித் தரங்குறைந்து தனி நபர் தாக்குதல் நடத்தும் போது மற்ற நிருவாகிகளும் பயனர்களும் தடுத்திருக்க வேண்டும். ஆனால், யாரும் முன்வரவில்லை. இது போன்ற தாக்குதல்கள் எனக்குப் புதிது இல்லை என்பதாலும் புதிதாக வந்த பங்களிப்பாளர்களுக்குப் பின்னணி விவரங்கள் தெரியாவிட்டால் உங்கள் வசைகள் நிலைபெற்றுவிடும் என்பதாலும், நான் பொறுமையாகப் பதில் சொல்லிக் கொண்டிருக்கிறேன். ஆனால், உங்கள் போக்கை மாற்றிக் கொள்ளாமல் தொடர்ந்து தனி நபர் தாக்குதல்களில் ஈடுபடுவீர்களேயானால், விக்கி நடைமுறைகளின் படி உரிய நடவடிக்கை எடுக்கப்படும் என்பதைத் தெரிவித்துக் கொள்கிறேன். இதுவே, நான் உங்களுக்கு இது தொடர்பாக இறுதி பதிலாக எடுத்துக் கொள்ளவும். --இரவி (பேச்சு) 12:48, 6 திசம்பர் 2024 (UTC)
:::::://இப்படித் தரங்குறைந்து தனி நபர் தாக்குதல் நடத்தும் போது மற்ற நிருவாகிகளும் பயனர்களும் தடுத்திருக்க வேண்டும்.// வணக்கம், இது போன்ற அநாகரிகமான தனி நபர் வசைகளுக்குப் பதில் கூற வேண்டாம் என்றே தவிர்த்தேன், பதில் கூறும் வகையில் அவர் முக்கியமான கருத்துக்களைப் பகிரவில்லை "குப்பைத் திட்டம்" என்று கூறும் நபர் அது குறித்து இதற்கு முன்னர் எங்காவது தனது கருத்தை வெளிப்படையாகக் கூறியுள்ளாரா? அல்லது அதனை சரி செய்வதில் தனது பங்களிப்பை வழங்கியுள்ளாரா குறைந்தபட்சமாக ஆலோசனைகளையாவது வழங்கியுள்ளாரா? இல்லையே பிறகு ஏன் பதில் கூற வேண்டும். அண்மையில் சில நிருவாகிகள் குறித்து (நான் உட்பட) மிக ஆபாசமாக விக்கியில் எழுதி வந்தனர் என்பதனயும் தங்களது கவனத்திற்கு கொண்டு வருகிறேன். இருப்பினும், எனது வருத்தங்களைப் பதிவு செய்கிறேன். நன்றி -- <font face="Casteller" size="4">ஸ்ரீதர். ஞா</font> 💬உரையாடுக 06:54, 7 திசம்பர் 2024 (UTC)
:::::::நீங்களோ மற்றவர்களோ மேற்குறிப்பிட்ட பயனருக்குப் பதில் சொல்ல வேண்டும் என்று கட்டாயம் இல்லை. எந்த ஒரு பயனரும் கண்ணியக் குறைவாகவோ தனிப்பட்ட தாக்குதலிலோ ஈடுபடும்போது அதற்கு மற்றவர்கள் பதில் அளிக்கத் தேவையில்லை. அதேவேளை, விக்கிப்பீடியர்கள் ஒருவருக்கொருவர் மதிப்புடனும், கண்ணியத்துடனும் நடந்து கொள்ளுதல் விக்கிப்பீடியாவின் ஐந்து தூண்களுள் ஒன்று என்பதனைச் சுட்டிக் காட்டி முறையாக உரையாட அறிவுறுத்தலாம். தொடர்ந்து அறிவுறுத்தலை மீறி முறைதவறிப் பேசினால், எச்சரிக்கைக்குப் பிறகு தடை செய்யலாம். இப்பணிகளை நிருவாகிகள் தான் செய்ய வேண்டும் என்றில்லை. அனைத்துப் பயனர்களும் சுட்டிக் காட்டலாம். அது தாக்குதலுக்கு உள்ளாகும் பயனர் தன்னைத் தானே தற்காத்துக்கொள்ள வேண்டிய அயர்ச்சி, நெருக்கடியிலிருந்து மீட்க உதவும். நன்றி. -- இரவி (பேச்சு) 08:14, 10 திசம்பர் 2024 (UTC)